Bulgaru ta’ 45 sena, residenti San Pawl il-Baħar, qed isofri minn ġrieħi serji wara li ġie ferut b’oġġett jaqta’ u bil-ponta. Il-Pulizija qalet li għall-ħabta tan-nofs siegħa ta’ dal-lejl, issejħet fi Triq Toni Bajada San Pawl il-Baħar minħabba li kien hemm persuna feruta. Meta waslu l-pulizija sabu lir-raġel Bulgaru mal-art fir-residenza tiegħu. Jirriżulta li żewġt irġiel, li l-identita’ tagħhom għadha mhix magħrufa, weġgħu lill-vittma fi Triq l-Erba’ Mwieżeb u wara ħarbu minn fuq il-post. Il-Pulizija għaddejja bit-tfittxijiet għall-aggressuri, waqt li għaddejjin ukoll l-investigazzjonijiet.